OpenLLM-France/wikimedia huggingface dataset:
# L'Oriental (2015)

L'Oriental (àrab: جهة الشرق, Jihat ax-Xarq, literalment ‘regió de l'Orient’; amazic estàndard marroquí: ⵜⴰⴳⵎⵓⴹⴰⵏⵜ, Tagmuḍant) és una de les dotze noves regions en que s'ha organitzat el Marroc després de la reforma administrativa de 2015. La seva capital és Oujda.
Ocupa el nord-est del Marroc, i la zona septentrional correspon a una bona part del Rif oriental (costa rifenya de Hoceima a Kebdana/Saidia). La nova regió comprèn l'antiga regió de l'Oriental i la província de Guercif de l'antiga regió de Taza-Al Hoceima-Taounate. Limita al nord amb la mar Mediterrània, a l'est amb Algèria, al sud amb Algèria i la regió del Drâa-Tafilalet) i a l'oest amb les regions de Fes-Meknès i Tànger-Tetuan-Al Hoceima.

## Subdivisions administratives

Està formada per una prefectura i set províncies :
* la província de Berkane
* la província de Driouch
* la província de Figuig
* la província de Guercif
* la província de Jerada
* la província de Nador
* la prefectura d'Oujda-Angad
* la província de Taourirt

## Referències

* ↑ «Décret n°2.15.40 du 20 Février 2015, fixant le nombre des régions, leurs dénominations, leurs chefs-lieux ainsi que les préfectures et provinces qui les composent, publié au Bulletin Officiel n° 6340 du 05 Mars 2015». Arxivat de l'original el 2015-05-18. [Consulta: 19 juliol 2021]. que entrarà en vigor en la mateixa data que el decret preveu a l'article 77 de la Llei orgànica Nº 59-11 sobre l'elecció dels membres del consell de les col·lectivitats locals.

## Bibliografia

* PDF Guitouni, Abdelkader. «Le Maroc oriental de l'établissement du protectorat à la décolonisation : les mutations d'un carrefour ethnique frontalier». A: Le territoire, lien ou frontière ? : Identités, conflits ethniques, enjeux et recompositions territoriales. París: ORSTOM (Colloques et Séminaires).
* PDF Ministère de l'Intérieur. Monographie de la Région orientale, p. 99 [Consulta: 3 juliol 2016]. Arxivat 2012-03-24 a Wayback Machine.
* PDF Nacions Unides. Guide de l'investissement dans la région de l'Oriental du Maroc, 2011, p. 91.
# Liu Mengke

Liu Mengke（xinès simplificat: 刘梦珂, pinyin: Liúmèng Kē; 26 de setembre de 1991) és una actriu, presentadora i cantant de la Xina continental.
Va aprendre a tocar piano als 4 anys, i als 11 participà en una gira europea, sent rebuda pel President del parlament d'Àustria, i pel President d'Hongria, Ferenc Mádl.
Comença en el món de la interpretació el 1998, apareguent a sèries de televisió i pel·lícules.
El 2019 interpreta Ling Yan a Waijiao Fengyun, on és una dels pocs personatges ficticis de la sèrie. El 2021 apareix a Feng qi Luoyang, i interpreta a Deng Yingchao en la sèrie Zhongliu Jishui, tot i que no té molta semblança física amb qui fou parella de Zhou Enlai. El 2022 protagonitza el biopic Zhui Guang, on interpreta el paper de la revolucionària Miao Boying.

## Referències

* ↑ «《我的姥姥我的妈》明晚央视首播». 人民网, 06-05-2014. Arxivat de l'original el 2016-03-04. [Consulta: 30 setembre 2014].
* ↑ «刘梦珂_演员_作品_个人资料_简历_生日_留言 - 酷乐米». Kulemi.com. [Consulta: 22 novembre 2022].
* 1 2 水一坊. «《中流击水》：史上最不像邓颖超的演员来了，黄薇之后无“特型”». Sina.cn, 18-05-2021. [Consulta: 22 novembre 2022].
* 1 2 «领先的娱乐资讯网站». Yule, 29-12-2021. [Consulta: 22 novembre 2022].
* ↑ «电影《追光》9月15日上映 聚焦中国第一位女共产党员_缪伯英_红色革命_影片». Sohu. [Consulta: 22 novembre 2022].
* ↑ «讲述中国第一位女共产党员缪伯英的革命岁月 电影《追光》在长沙上映». News.Changsha. Arxivat de l'original el 2022-11-22. [Consulta: 22 novembre 2022].
# María del Pilar del Olmo Moro

María del Pilar del Olmo Moro (Valbuena de Duero, 1962) és una política espanyola del Partit Popular. De juliol de 2003 ençà ocupa el càrrec de consellera d'hisenda en el govern de Juan Vicente Herrera al capdavant de la Junta de Castella i Lleó.
Va estudiar ciències econòmiques a la Universitat de Valladolid i posteriorment Dret a la Universitat Nacional d'Educació a Distància. És inspectora d'hisenda de l'Estat i interventora i auditora de l'Administració de l'Estat. Va ingressar en el Cos Superior d'Inspectors de Finances de l'Estat en 1988.
Procuradora en la IX Legislatura de les Corts de Castella i Lleó per la província de Valladolid.

## Referències

* ↑ ICAL «Els consellers del nou equip de govern, un a un». leonoticias.com. ICAL, 27-06-2011 [Consulta: 30 agost 2015].
* ↑ «[http: //www.ccyl.es /cms/composicion/procuradores/index.html?param1=provincia&param2=VA&codigo=PRC9J6001 Olmo Moro, Maria del Pilar de l']». Cortes de Castella i Lleó.
# Alessandro Manetti

Alessandro Manetti és un dissenyador italià, Director de l'Istituto Europeo di Design de Barcelona (IED), des del 2002. Sociòleg, es dedica a temes vinculats a la moda, el disseny, la creativitat, les tendències de la societat contemporània aplicats a les àrees de la formació i del projecte. És conseller directiu del TEDxBarcelona i de la Cambra de Comerç Italiana. És membre tresorer del MODAFAD i del Think Tank Pimec 2020. El 2014, Alessandro ha rebut per la seva activitat empresarial el títol de cavaliere de l'Orde de l'Estrella d'Itàlia.

## Referències

* ↑ «Alessandro Manetti». web. Centre de Cultura Contemporània de Barcelona (CC-BY-SA via OTRS). [Consulta: 13 abril 2016].
# Recopa d'Europa de futbol 1991-92

La Recopa d'Europa de futbol 1991-92 fou la trenta-dosena edició de la Recopa d'Europa de futbol. La final fou guanyada pel Werder Bremen davant del AS Monaco.

## Ronda preliminar

| Equip 1 | Global | Equip 2 | Anada | Tornada |
| Stockerau | 0-2 | Tottenham Hotspur FC | 0-1 | 0-1 |
| Galway United | 0-7 | Odense | 0-3 | 0-4 |

## Primera ronda

| Equip 1 | Global | Equip 2 | Anada | Tornada |
| Fyllingen | 2-8 | Atlètic de Madrid | 0-1 | 2-7 |
| Athinaikos FC | 0-2 | Manchester United FC | 0-0 | 0-2(pr) |
| GKS Katowice | (c)3-3 | Motherwell | 2-0 | 1-3 |
| AC Omonia | 0-4 | Club Brugge | 0-2 | 0-2 |
| Bacău | 0-11 | Werder Bremen | 0-6 | 0-5 |
| Levski Sofia | 3-7 | Ferencvárosi TC | 2-3 | 1-4 |
| Stahl Eisenhüttenstadt | 1-5 | Galatasaray | 1-2 | 0-3 |
| Odense | 1-4 | Baník Ostrava | 0-2 | 1-2 |
| Glenavon | 4-4(c) | Ilves | 3-2 | 1-2 |
| CSKA Moscou | 2-2(c) | AS Roma | 1-2 | 1-0 |
| Norrköping | 6-1 | Jeunesse Esch | 4-0 | 2-1 |
| Swansea City AFC | 1-10 | AS Monaco | 1-2 | 0-8 |
| Valur | 1-2 | FC Sion | 0-1 | 1-1 |
| Partizani Tirana | 0-1 | Feyenoord | 0-0 | 0-1 |
| Hajduk Split | 1-2 | Tottenham Hotspur FC | 1-0 | 0-2 |
| Valletta | 0-4 | FC Porto | 0-3 | 0-1 |

## Segona ronda

| Equip 1 | Global | Equip 2 | Anada | Tornada |
| Atlètic de Madrid | 4-1 | Manchester United FC | 3-0 | 1-1 |
| GKS Katowice | 0-4 | Club Brugge | 0-1 | 0-3 |
| Werder Bremen | 4-2 | Ferencvárosi TC | 3-2 | 1-0 |
| Galatasaray | (c)2-2 | Baník Ostrava | 0-1 | 2-1 |
| Ilves | 3-6 | AS Roma | 1-1 | 2-5 |
| Norrköping | 1-5 | AS Monaco | 1-2 | 0-3 |
| FC Sion | 0-0(p) | Feyenoord | 0-0 | 0-0(pr) |
| Tottenham Hotspur FC | 3-1 | FC Porto | 3-1 | 0-0 |

## Quarts de final

| Equip 1 | Global | Equip 2 | Anada | Tornada |
| Atlètic de Madrid | 4-4(c) | Club Brugge | 3-2 | 1-2 |
| Werder Bremen | 2-1 | Galatasaray | 2-1 | 0-0 |
| AS Roma | 0-1 | AS Monaco | 0-0 | 0-1 |
| Feyenoord | 1-0 | Tottenham Hotspur FC | 1-0 | 0-0 |

## Semifinals

| Equip 1 | Global | Equip 2 | Anada | Tornada |
| Club Brugge | 1-2 | Werder Bremen | 1-0 | 0-2 |
| AS Monaco | (c)3-3 | Feyenoord | 1-1 | 2-2 |

## Final

| Werder Bremen | 2 – 0 | AS Monaco |
| Allofs 40' Rufer 55' | | |
* Guanyador de la Recopa d'Europa 1991-92
* Werder Bremen Primer títol

## Enllaços externs

* Detalls a la web de la UEFA
* RSSSF
# Édgar Álvarez

Édgar Álvarez (Puerto Cortés, 18 de gener de 1980) és un exfutbolista hondureny de la dècada de 2000.
Fou 54 cops internacional amb la selecció d'Hondures.
Pel que fa a clubs, destacà a Platense, Club Atlético Peñarol, AS Roma i AS Bari.

## Referències

* ↑ Édgar Álvarez Fitxa i estadístiques a la FIFA
* ↑ Qualifying Tournament for Gold Cup 2001 – Details – RSSSF
* ↑ Qualifying Tournament for Gold Cup 2003 – Details – RSSSF
* ↑ CONCACAF Championship, Gold Cup 2003 – Full Details – RSSSF
* ↑ CONCACAF Championship, Gold Cup 2007 – Full Details – RSSSF
* ↑ En Honduras dicen que Edgar Alvarez regresa a Peñarol
* ↑ Égard Álvarez con pasajes de vuelta
* ↑ Edgar Alvarez se quedará en Peñarol
* ↑ «operazioni di mercato realizzate al 31 agosto 2007» (en italian). AS Roma, 31-08-2007 [Consulta: 18 agost 2013].
* ↑ Édgar Álvarez a National-Football-Teams.com (anglès)
# Jana Beňová

Jana Beňová (24 de novembre de 1974, Bratislava, Txecoslovàquia) és una assagista, poeta i novel·lista eslovaca. Després d'estudiar a l'institut de secundària Laidslav Novomeský a Bratislava, estudià a l'escola superior d'arts escèniques a Bratislava, on es diplomà el 1998. Després d'haver escrit per a publicacions com Dotyky, Fragment i Slovenské Pohľady, entrà al diari SME amb el pseudònim Jana Parkrová. Es feu també editora a l'Institut del Teatre de Bratislava.
El seu primer recull de poemes Svetloplachý sortí el 1993, seguit pels reculls Lonochod i Nehota. Escrigué una novel·la titulada Parker el 1999 i un recull de novel·les, Dvanásť poviedok a Ján Med, el 2003. El 2008 publicà Plan odprevádzania, subtitulat Café Hyena, amb el qual guanyà el Premi Europeu de Literatura el 2012. El 2011 presentà Päť x päť Antológia súčasnej slovenskej prózy (antologia de la prosa eslovaca contemporània). El 2012 publicà una novel·la titulada Preč! Preč!.

## Notes

* ↑ «Jana Beňová». LIC. [Consulta: 16 desembre 2016].
* ↑ «Auteurs primés.Jana Beňová, Eslovaquia». Europea Union Prize for Literature. Arxivat de l'original el 2014-03-01. [Consulta: 16 desembre 2016].
# L'Oronella

* Aquest article tracta sobre l'associació històrica. Si cerqueu l'editorial, vegeu «Editorial L'Oronella».
L'Oronella fou una entitat cultural valenciana fundada el 1888 per Constantí Llombart inicialment com a club excursionista i que pretenia ser una alternativa a Lo Rat Penat, fundada per ell mateix el 1878, i a la qual s'oposà pel seu apoliticisme i submissió a la monarquia alfonsina de la majoria dels seus dirigents. Va atraure membres de conegudes idees republicanes i progressistes, com Vicent Blasco Ibáñez, Francesc Badenes i Dalmau, Constantí Gómez i Salvador, Francesc Barber i Bas, Ramon Andrés i Cabrelles, Pere Bonet i Alcantarilla i Josep Maria Puig i Torralva, però es va dissoldre poc després.

## Referències

* 1 2 3 Baydal, Vicent. «Llombart i Blasco Ibáñez, una oportunitat perduda per al valencianisme». A: Vent de Cabylia, històries de la història dels valencians. València: Llibres de la Drassana, 2015, p. 75-80. ISBN 978-84-943885-4-5.
* 1 2 3 4 5 6 7 8 9 «L'Oronella». Gran Enciclopèdia Catalana. Barcelona: Grup Enciclopèdia Catalana.
# Larsonella pumila

Larsonella pumila és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 1,9 cm de longitud total.
* És de color carabassa.

## Hàbitat

És un peix marí, de clima tropical i demersal.

## Distribució geogràfica

Es troba a Austràlia, les Seychelles i Somàlia.

## Observacions

És inofensiu per als humans.

## Referències

* 1 2 3 FishBase (anglès)
* ↑ Randall, J.E. i J. van Egmond, 1994. Marine fishes from the Seychelles: 108 new records. Zool. Verh. Leiden 297:43-83.
* ↑ FishBase (anglès)
* ↑ Larson, H.K. i E.O. Murdy, 2001. Gobiidae. Gobies. p. 3578-3603. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1986. Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Malvasia andina

La malvasia andina (Oxyura ferruginea) és una espècie d'ocell de la família dels anàtids (Anatidae) que era considerat una subespècie de l'ànec de Jamaica. Habita marjals i llacs dels Andes, des de Colòmbia, cap al sud, a través de l'Equador, el Perú i Bolívia fins a l'Argentina i Xile, arribant a la Terra del Foc.
# Aleksandrs Drēviņš

Aleksandrs Drēviņš (en letó: Aleksandrs Rūdolfs Drēviņš; en rus:Александр Давыдович Древин), (Cēsis, 3 de juliol de 1889 - Moscou, 26 de febrer de 1938) fou un pintor letó.

## Biografia

Drēviņš va assistir a l'Escola d'Art de la ciutat de Riga -desapareguda el 1916- quan es trobava en ella com a professor Vilhelms Purvitis. El 1914 es va traslladar al costat de la seva família a Moscou, on va ser alumne del pintor Kuzmà Petrov-Vodkin. Entre 1920 i 1921 va ser membre de l'Institut de cultura artística (Inkhuk), que deixaria més tard junt amb Vassili Kandinski, Ivan Kliun i Nadejda Udaltsova, a causa del manifest constructivista-productivista que sol·licitava el rebuig de la pintura de cavallet. Drevins es va convertir en professor de pintura a l'escola Vkhutemas. El 1922 va ser enviat a organitzar la primera exposició d'art rus a la Galeria Van Diemen a Berlín. Durant aquesta època junt amb la seva esposa Nadejda Udaltsova va començar viatjar per la Unió soviètica realitzant nombrosos paisatges dels Urals, Altai, Kazakhstan i Armènia.
Drēviņš va pintar sovint en una estètica primitivista i brutalista sense cap contingut de caràcter polític o sense cap propòsit especial. Les seves pintures s'han comparat amb les de Maurice de Vlaminck.
Va ser arrestat per l'organització NKVD el 17 de gener 1938 i executat el 26 de febrer del mateix any.

## Galeria

* Nadejda Udaltsova (1923)
* El vaixell (1931)
* Paisatge d'Armènia (1933)

## Referències

* 1 2 «Русская живопись. ДРЕВИН Александр Давидович» (en rus). Staratel.com. [Consulta: 17 febrer 2015].
* 1 2 «Aleksandrs Drēviņš 1889 - 1938» (en anglès). Latvian Art Classic. Arxivat de l'original el 2016-03-03. [Consulta: 17 febrer 2015].
# Regne de Mahin

El regne de Mahin és un regne de Nigèria habitat pels ilajes i els ugbos, grups dels iorubes.
La història ioruba revela que els pobladors van emigrar d'Ile Ife, que era la seva llar ancestral original, aproximadament al segle x. El títol reial de Mahin és Amapetu. El regne ocupa la costa atlàntica de l'estat d'Ondo, però els primers pobladors es van establir a l'interior del país. El regne limitava al nord per Ikale, a l'oest amb Ijebu; a l'est pels itsekiris, al nord-est pels edos i al sud per l'oceà Atlàntic. Els principals assentaments del regne són Egunrin, Igbokoda, Kofawe, Imoluwa, Aboto, Kugbanre, Gbabijo, Legha, Oropo, Aruwayo, Ibila, Legboro, Igbolomi, Mahintedo, Odun Ojan, Ilu Ayo, Igbobi, Araromi, Magbehinwa, Oke Ipare, Oropo Ugboru, Abealala, Moferere, Oke Ereke, Ogogoro, Asisa, Maran, Ebute Ipare, Ereke Akintan, Abereke, Odun Kuse, Abealala, Etugbo, Ipolo, Odun Egbowon, Ereke Omojuwa, Piawe, Oroyomi, Abe Oroyo, Odun Oloja, Ilu Abo Gbabijo, Korolo, Ereke Mekuleyi, Orimoloye, Zion Gbabijo, Ereke Mogbojuri, Odun Mogun, Seluwa, Iloro, Matiminu, Ereke Ogunmoriti, Ereke Majofodun, Motoro, Eti Okun, Foto Gbabijo, Seja Odo, Kurugbene, Olorunlana, Ereke Ilutitun, Ikuemola, Oke Etugbo, Ilu Eri Zion, Madogbe Gbabijo, Awonuyen, Ori Oke Iwamimo, Zion Abereke, Zion Igbokoda, Zion Agbala Iwosan, Kelema Zion Igbokoda, Magbehinwa, Igbokuta, Mofere, Ode Mahin, Igbolomi, Atijere, Igbokoda, Aboto, Igbo Egunrin, Mahintedo, Itebukunmi, Orerara.
El 1884 enviats alemanys de la companyia d'Hamburg de G.L. Gaiser van intentar posar al rei sota protectorat alemany i el tractat es va signar el 29 de gener de 1885. L'11 de març de 1885 Alemanya declarava el protectorat. Tanmateix, el 24 d'octubre de 1885 Alemanya va acceptar cedir el territori a Gran Bretanya.

## Referències

* The map of Africa by Treaty
* Africa alemanya
# Émile Chanoux

Émile Chanoux (Rovenaud, Valsavarenche, 9 de gener de 1906 – Aosta, 18 de maig de 1944) fou un notari, polític i màrtir de la Resistència italiana a la Vall d'Aosta, alhora que un dels pares del nacionalisme valldostà modern.
Estudià dret i treballà com a notari. S'especialitzà en dret de minories i fou director de la revista Le Duché d'Aoste. El 1919 fundà amb el p. Joseph Trèves la Jeune Vallée d'Aoste, defensor de la llengua, la identitat i l'autonomia locals. Des del 1938 va dirigir la resistència antifeixista valldostana i fou cap del Comitè d'Alliberament Nacional a la vall. El 19 de desembre del 1943, amb l'advocat Ernest Page i l'historiador Federico Chabod, va convocar una reunió a Chivasso de la que en va sortir la Declaració de Chivasso, on els signants reclamen la legalització i el reconeixement de la realitat etonlingüística autonomia administrativa i econòmica, examen a la solució dels problemes socials (com la immigració), solució al problema fiscal i a la situació escolar, i reforma agrària. però poc després fou arrestat, torturat i mort pels feixistes.
El 18 de maig de 1944 fou arrestat pels nazis al seu bufet de notari a Aosta, i fou interrogat i torturat fins a la mort per tres oficials de les SS. La seva tasca inspirà als fundadors del partit Unió Valldostana. Té una plaça dedicada a Aosta.

## Obres

* Émile Chanoux, Delle minoranze etniche nel Diritto Internazionale;
* Émile Chanoux, Federalismo e autonomia.

## Enllaços externs

* Biografia de Chanoux al web de l'ANPI Arxivat 2008-06-06 a Wayback Machine.
# Joan Antoni Barrera

Joan Antoni Barrera (?, 1750 ? — ?, 1800 ?) fou un botànic i apotecari valencià.
Fou un apotecari de Vistabella del Maestrat, a la comarca d'Alcalatén, considerat per Cavanilles com un dels millors botànics del regne, que explorà el massís de Penyagolosa i arribà a reunir més de vuit-centes espècies de plantes, algunes del mateix massís de Penyagolosa, però la major part del turó anomenat Tossal de l'Alforí, algunes de les quals es troben al Jardí botànic de Madrid.

## Referències

* 1 2 «Joan Antoni Barrera». Gran Enciclopèdia Catalana. Barcelona: Grup Enciclopèdia Catalana.
* ↑ Vigo i Bonada, Josep. La vegetació del Massís de Penyagolosa. Institut d'Estudis Catalans, 1968, p. 7 [Consulta: 17 abril 2020].
* ↑ Cavanilles, Antonio-Jose. Observaciones sobre la historia natural, geografia, agricultura, poblacion y furtos del reyno de Valencia. Imprenta real, 1795, p. 84 [Consulta: 17 abril 2020].
# KF Trepça Mitrovicë

* No s'ha de confondre amb KF Trepça'89.
El Klubi Futbollistik Trepça Mitrovicë és un club de futbol professional de la ciutat de Mitrovica, a Kosovo.
Va ser fundat el 1932 per miners de Trepça.

## Palmarès

* Superlliga de Kosovo:
** 1992-93, 2009-10

## Referències

* ↑ HISTORIKU I KLUBIT KF Trepça lloc web antic, recuperat 2-5-2024 en albanès
* ↑ «Kosovo - List of Champions». RSSSF.
# Medina (desambiguació)

«Medina» té aquests significats:
* Toponímia:
** Medina, ciutat santa de l'islam de la regió d'Hijaz a l'Aràbia Saudita i capital de la província homònima
** Médina, ciutat vella de Tunis
** Médina (delegació), delegació de la governació de Tunis
** Medina (Dakota del Nord)
** Medina (Minnesota)
** Medina (Nova York)
** Medina (Ohio)
** Medina (Tennessee)
** Medina (Texas)
** Medina (Washington)
** Medina de Pomar, municipi de la província de Burgos (Castella i Lleó)
** Medina de las Torres, municipi de la província de Badajoz (Extremadura)
** Medina de Sussa, delegació de Tunísia a la governació de Sussa
** Medina del Campo, poble espanyol d'origen preromà, a la comunitat autònoma de Castella i Lleó (província de Valladolid)
** Medina de Rioseco, municipi de la província de Valladolid (Castella i Lleó)
** Medina-Sidonia, localitat de la província de Cadis, Andalusia, Espanya
** Ducat de Medina-Sidonia, títol nobiliari hereditari del Regne d'Espanya
** Gabès Médina, delegació de Tunísia a la governació de Gabès
** Sfax Médina, delegació de Tunísia a la governació de Sfax
** Sousse Médina, delegació de Tunísia a la governació de Sussa
** Tierra de Medina, comarca de la província de Valladolid cap comarcal és Medina del Campo
* Biografies:
** Prenom: Medina (cantant) (1982, Århus), cantant, ballarina i compositora danesa de dance, hip hop i R&B
** Cognom:
*** Alexandre Jesús Medina Reobasco (Salto, 1978), futbolista uruguaià, que ocupa la posició de davanter
*** Alonso Medina
*** Anabel Medina (Torrent, 1982), tennista valenciana
*** Ángel Pedro Medina Ruiz (Madrid, 1967), futbolista espanyol, que ocupava plaça de migcampista
*** Antonio Medina García (Barcelona, 1919 - 2003), jugador d'escacs i àrbitre internacional
*** Diego Medina (Montoro, 1866 - ? 1942), advocat i jutge espanyol, president del Tribunal Suprem
*** Enrique Medina Rodríguez (Santa Cruz de Tenerife, 1967), futbolista canari que ocupava la posició de defensa
*** Francisco Medina Luna (Reus, 1981), futbolista català
*** Gil de Medina, escultor del segle XVI
*** Isabel Medina, diversos personatges
*** Juan María Medina Ayllón (Villanueva de la Reina, 1943), escultor espanyol
*** Lina Medina (Ticrapo, Regió de Huancavelica, Perú), mare més jove
*** Luis Medina Cantalejo (Sevilla, 1964), àrbitre de futbol espanyol
*** Magaly Medina (Huacho, Perú, 31 de març del 1963), presentadora de televisió i ràdio peruana
*** Quique Medina (Attendorn, 1974), futbolista valencià nascut a Alemanya Ocupava la posició de defensa
*** Raúl Medina Zamora (Arganda del Rey, 1983), futbolista espanyol que ocupà la posició de migcampista
*** Vicente Medina, poeta i dramaturg murcià
* Esport:
** Union Sportive de la Medina d'Annaba, club de futbol algerià de la ciutat d'Annaba
** Union Sportive de la Médina d'Alger, club de futbol algerià de la ciutat d'Alger
** Union Sportive de la Médina d'El Harrach, club de futbol algerià de la ciutat d'Alger